ตีตั๋วชนโรง: หมอลำมาเนีย - หนังฮักคอมเมดี้ เลือดอีสานแท้ๆ
สำหรับหลายคน คำว่า ,เพลงหมอลำ, คงเป็นเรื่องที่ไกลตัวกันพอสมควร โดยเฉพาะกับคนที่ไม่ได้อยู่ในภาคอีสาน และเข้าใจภาษาท้องถิ่น (ผู้เขียนเป็นหนึ่งในนั้น) นั่นทำให้ หนังไทยเรื่องล่าสุดอย่าง ,หมอลำมาเนีย เขย่าลูกคอรอให้เธอมารัก, ที่ไม่รู้ว่าชื่อหนังจะยาวไปไหน (ฮา) จึงเป็นอะไรที่แปลกใหม่อยู่พร้อมสมควร กับเรื่องราวที่เต็มไปด้วยรายละเอียดของความเป็นลูกทุ่ง ความเป็นลูกคนอีสาน ที่มีเพลงหมอลำอยู่ในสายเลือด ที่สุดท้ายหนังก็ทำให้คนคนหนึ่งที่ไม่ได้อินอะไรเลยกับคำว่าเพลงหมอลำ เริ่มเข้าใจและรู้สึกว่าเพลงหมอลำ ก็มีความไพเราะและงดงามอยู่ในนั้น,หมอลำมาเนีย, เล่าเรื่องราวของกลุ่มเพื่อนซี้ ,สเตอ (ทัศนัย สมบัติธีระ), ครูสอนดนตรีรุ่นใหม่ไฟแรง ,อาจ (จิรายุ สูตรไชย), หนุ่มไทบ้านที่ฝันอยากเป็นหมอลำแบบเข้าเส้น และ ,สิน (ทวิทย์ สิทธิ์ทองสี), ผู้ที่ทำตัวเป็นว่าที่ผู้ใหญ่บ้านในอนาคต ที่รวมตัวกันก่อตั้งวงหมอลำขึ้น เพื่อเข้าร่วมการแข่งขันล้านกะโป้ ทาเลนต์ เวทีพิสูจน์ฝีมือทางด้านดนตรี ของชาวบ้านล้านกะโป้ และการทำตามความฝันในการยกระดับเพลงหมอลำให้ก้าวขึ้นไปอีกขั้น,หมอลำ, คือ การรวมคำ 2 คำเข้าด้วยกัน คือ ,หมอ, ที่หมายถึง ผู้มีความชำนาญ กับ, ลำ, ที่หมายถึง การบรรยายเรื่องราวต่างๆ ด้วยทำนองอันไพเราะ ในรูปแบบเพลงลาวและภาคอีสานของไทย เมื่อรวมกัน, หมอลำ, จึงหมายถึง ,ผู้ที่มีความชำนาญในการบรรยายเรื่องราวต่างๆ ด้วยทำนองเพลง,แต่ในการเล่าเรื่องราวในแบบภาพยนตร์ การถ่ายทอดเรื่องราวสักเรื่องหนึ่ง ที่มีความเฉพาะเจาะจง อย่างในที่นี้คือ เพลงหมอลำ จึงไม่ใช่เรื่องง่ายเลย เพราะนอกจากจะต้องทำให้คนที่อาจไม่รู้จักเพลงหมอลำเข้าใจแล้ว ยังต้องมีความร่วมสมัยในแบบที่คนดูวงกว้างจะต้อนรับ ซึ่งใน ,หมอลำมาเนีย, ก็ใช้รูปแบบของการตามหาความฝันของคนรุ่นใหม่ ความสำนึกรักบ้านเกิด วัฒนธรรมถิ่นเกิด มาเป็นหลักของการเล่าเรื่อง,หนังมีส่วนผสมแปลกๆ หลากหลายอยู่ในหนังเรื่องเดียวกัน เช่น บางช่วงเล่าแบบหนังเพลง บางฉากเป็น MV กับเรื่องของการทำตามฝันของคนรุ่นใหม่ ประกวดวงดนตรี ที่ให้รายละเอียดความรู้ของเพลงหมอลำ กับการนำเสนอด้วยฉากที่ ,เหนือจริง, หลายๆ ฉาก ,ในอีกด้านหนังก็พยายามสื่อเรื่องของการสำนึกรักบ้านเกิด ที่อยากให้คนรุ่นใหม่เห็นคุณค่าของถิ่นฐาน และช่วยกันพัฒนาให้ดียิ่งขึ้น ความเจ็บปวดของผู้เฒ่าผู้แก่ที่คนรุ่นใหม่ทอดทิ้งหรือไม่รับฟังความเห็น นี่ยังรวมไปถึงการทุจริตของเจ้าหน้าที่รัฐในท้องถิ่น ซึ่งมันเป็นด้านที่ ,จริง, มาก,ภาพรวมของหนังทำเป็นคอมเมดี้ ที่มีการล้อเลียนสังคม ล้อเลียนหนังดังต่างๆ อีก การดูหนัง ,หมอลำมาเนีย, จึงให้ความรู้สึกเหมือนดู ,หนังทดลอง, ที่มีความยียวนในตัวกับการยั่วล้อวิจารณ์สังคมอีสานแบบอ้อมๆ และการพยายามรวบรวมสิ่งที่ต้องการนำเสนอเข้าด้วยกันให้ได้ ซึ่งหนังแบบนี้ มันไม่ใช่หนังที่สมบูรณ์ เราจะพบเห็นสิ่งที่ชวนตั้งคำถามระหว่างทางที่ดู แต่สิ่งที่ไม่อาจปฏิเสธ คือ ,ความกล้า, และ ,ความตั้งใจ, ในสิ่งที่ต้องการนำเสนอ ที่ต้องการยกระดับเพลงหมอลำและสังคมอีสาน,ในแง่ของเพลงหมอลำ ซึ่งโดยส่วนตัวไม่ทราบว่าปัจจุบันเพลงหมอลำพัฒนาหรือถูกยกระดับไปไกลแค่ไหน ในความคิดของครูเพลงหมอลำ ควรพัฒนาผสมผสานเข้ากับความนิยมของยุคสมัย หรือควรอนุรักษ์ความเป็นของแท้ดั้งเดิมเอาไว้กันแน่ แต่การได้ฟังเพลงหมอลำ ที่รวมเข้ากับแนวดนตรีด้านอื่นๆ ยอมรับว่าดีจริง ฟังไพเราะ ฟังเพลิน มันให้ความรู้สึกที่แปลกใหม่ในเชิงบวก อีกทั้งการมีซับแปลภาษาอีสาน ทำให้เข้าใจภาษาที่ใช้ในเพลงหมอลำมากขึ้น ที่เป็นการผสมระหว่างความงดงามทางภาษา และความซับซ้อนทางด้านดนตรี,สุดท้าย ,หมอลำมาเนีย เขย่าลูกคอรอให้เธอมารัก, เป็นหนังไทยเลือดอีสานแท้ๆ ที่ดูได้ทุกเพศทุกวัย ใครสายลูกทุ่งสายหมอลำ ขอแนะนำเป็นพิเศษ อย่างไรก็ตาม นี่ไม่ใช่หนังสำหรับทุกคน โดยเฉพาะกับคนที่ไม่อินกับแนวเพลงแบบนี้ แต่หากเปิดใจและยอมรับกับข้อสงสัยในวิธีการนำเสนอ ,หมอลำมาเนีย, ก็ถือว่าเป็นหนังที่ให้ความบันเทิงได้ไม่เลวเลยทีเดียว…,อ่านรีวิวหนัง ตีตั๋วชนโรง เรื่องอื่นๆ,ชา ตีตั๋วชนโรง,Twitter: ,@Chamanz13,Facebook: ,ตีตั๋วชนโรง
หนังไทยเรื่องล่าสุดอย่าง หมอลำมาเนีย เขย่าลูกคอรอให้เธอมารัก ที่ไม่รู้ว่าชื่อหนังจะยาวไปไหน (ฮา) จึงเป็นอะไรที่แปลกใหม่อยู่พร้อมสมควร กับเรื่องราวที่เต็มไปด้วยรายละเอียดของความเป็นลูกทุ่ง
ตีตั๋วชนโรง,หมอลำมาเนีย,หนังไทย,รีวิวหนัง,หนังใหม่